Augustin Buzura era cunoscut la data apariției romanului ca un scriitor incomod care dezvăluia realitatea social-politică a sistemului comunist, prezentând cu mult curaj moravurile sociale și abuzurile regimului. Romanul "Orgolii" descrie un astfel de abuz săvârșit de autoritățile regimului comunist: arestarea de către Securitate și detenția nedreaptă suferită de un medic pentru că a salvat viața unui necunoscut, fără a ști că acesta din urmă era un individ ce făcea parte dintr-un grup de luptători anticomuniști.